**Mini****stru kabineta noteikumu projekta „****Grozījumi Ministru kabineta 2008.gada 25.marta noteikumos Nr.200 „Noteikumi par darbības programmas „Infrastruktūra un pakalpojumi” papildinājuma 3.1.3.1.aktivitāti „Kvalitatīvai dabaszinātņu apguvei atbilstošas materiālās bāzes nodrošināšana”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | 1) Ministru kabineta noteikumu projekts „Grozījumi Ministru kabineta 2008.gada 25.marta noteikumos Nr.200 „Noteikumi par darbības programmas „Infrastruktūra un pakalpojumi” papildinājuma 3.1.3.1.aktivitāti „Kvalitatīvai dabaszinātņu apguvei atbilstošas materiālās bāzes nodrošināšana”” (turpmāk – noteikumu projekts) izstrādāts, lai izpildītu Ministru kabineta 2012.gada 13.marta sēdes protokollēmuma (prot. Nr.14 32.§) „Informatīvais ziņojums „Par darbības programmas „Infrastruktūra un pakalpojumi” papildinājuma 3.1.1.1.aktivitātes „Mācību aprīkojuma modernizācija un infrastruktūras uzlabošana profesionālās izglītības programmu īstenošanai” ieviešanu”” (turpmāk – informatīvais ziņojums) 7.4.apakšpunktā doto uzdevumu izstrādāt grozījumus darbības programmas „Infrastruktūra un pakalpojumi” papildinājumā un 7.5.apakšpunktā doto uzdevumu ne vēlāk kā divu mēnešu laikā pēc protokollēmumā 7.1.apakšpunktā, kas paredz nepieciešamību izstrādāt grozījumus „Profesionālās izglītības iestāžu tīkla optimizācijas pamatnostādnēs 2010. – 2015.gadam”, nosaucot profesionālās izglītības iestādes, kas kvalificējas dalībai 3.1.1.1.aktivitātes otrajā projektu iesniegumu atlases kārtā, un līdz 2012.gada 1.jūnijam iesniegt tos izskatīšanai Ministru kabinetā kā Ministru kabineta lietu, noteikto grozījumu spēkā stāšanās izstrādāt grozījumus Ministru kabineta 2008.gada 11.novembra noteikumos Nr.939 „Noteikumi par darbības programmas „Infrastruktūra un pakalpojumi” papildinājuma 3.1.1.1.aktivitāti „Mācību aprīkojuma modernizācija un infrastruktūras uzlabošana profesionālās izglītības programmu īstenošanai”” un iesniegt tos Valsts kancelejā izskatīšanai Ministru kabinetā.2) Izglītības un zinātnes ministrija ir izpildījusi protokollēmuma 7.1.apakšpunktā uzdoto – Ministru kabinets 2012.gada 12.jūnijā ir apstiprinājis un 2012.gada 25.jūnijā ir stājies spēkā Ministru kabineta rīkojums Nr. 276 „Grozījumi Profesionālās izglītības iestāžu tīkla optimizācijas pamatnostādnēs 2010.–2015.gadam”. |
| 2. | Pašreizējā situācija un problēmas | Sakarā ar to, ka vairāki 3.1.3.1.aktivitātes „Kvalitatīvai dabaszinātņu apguvei atbilstošas materiālās bāzes nodrošināšana” ietvaros īstenotie projekti ir noslēgušies un ir izveidojies finansējuma atlikums, kā arī ievērojot to, ka 3.1.1.1.aktivitātes „Mācību aprīkojuma modernizācija un infrastruktūras uzlabošana profesionālās izglītības programmu īstenošanai” sekmīgai ieviešanai nepieciešams papildus finansējums, Izglītības un zinātnes ministrija veic finansējuma atlikuma pārdali no vairāki 3.1.3.1.aktivitātes „Kvalitatīvai dabaszinātņu apguvei atbilstošas materiālās bāzes nodrošināšana” uz 3.1.1.1.aktivitāti „Mācību aprīkojuma modernizācija un infrastruktūras uzlabošana profesionālās izglītības programmu īstenošanai”. |
| 3. | Saistītie politikas ietekmes novērtējumi un pētījumi | Noteikumu projekts šo jomu neskar. |
| 4. | Tiesiskā regulējuma mērķis un būtība | Noteikumu projekts izstrādāts ar mērķi grozīt 3.1.3.1.aktivitātei „Kvalitatīvai dabaszinātņu apguvei atbilstošas materiālās bāzes nodrošināšana” noteikto finansējuma apjomu, lai aktivitātes finansējuma atlikumu pārdalītu uz 3.1.1.1.aktivitāti „Mācību aprīkojuma modernizācija un infrastruktūras uzlabošana profesionālās izglītības programmu īstenošanai”, kuras ietvaros īstenojamajai projektu iesniegumu otrajā atlases kārtā, saskaņā ar protokollēmuma 7.1.apakšpunktā noteikto, profesionālās izglītības iestādēm, kas būs finansējuma saņēmējas.Noteikumu projekts paredz atbilstoši MK 2012.gada 8.maija sēdes protokollēmumam (prot. Nr.25, 26.§ 7.punkts) noteikt, ka aktivitātes ietvaros kādā projektā ir konstatēta neatbilstība vai tiek lauzta vienošanās par projekta īstenošanu, atbrīvotais finansējums konstatēto neatbilstību un lauzto vienošanos rezultātā neatbilstoši veikto izdevumu apmērā nevar tikt novirzīts papildu darbību veikšanai īstenošanā esošā projekta ietvaros un jaunu projektu īstenošanai. |
| 5. | Projekta izstrādē iesaistītās institūcijas | Izglītības un zinātnes ministrija. |
| 6. | Iemesli, kādēļ netika nodrošināta sabiedrības līdzdalība | Noteikumu projekts neierobežo sabiedrības pārstāvju tiesības. |
| 7. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību** |
| 1. | Sabiedrības mērķgrupa | Saskaņā ar Ministru kabineta 2012.gada 25.jūnija rīkojumu Nr. 276 „Grozījumi Profesionālās izglītības iestāžu tīkla optimizācijas pamatnostādnēs 2010.–2015.gadam”, sabiedrības mērķgrupa ir 11 profesionālās izglītības iestādes, to audzēkņi un pedagogi. |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Noteikumu projekts šo jomu neskar.  |
| 3. | Tiesiskā regulējuma finansiālā ietekme | Noteikumu projekts šo jomu neskar. |
| 4. | Tiesiskā regulējuma nefinansiālā ietekme | Modernizējot profesionālās izglītības programmu nodrošinošo infrastruktūru, tiks sekmēta darba tirgus prasībām atbilstošu speciālistu sagatavošana, kas ilgtermiņā varētu mazināt jauniešu bezdarbu Latvijā.  |
| 5. | Administratīvās procedūras raksturojums | Noteikumu projekts šo jomu neskar. |
| 6. | Administratīvo izmaksu monetārs novērtējums | Noteikumu projekts šo jomu neskar. |
| 7. | Cita informācija | Nav |

Anotācijas III sadaļa – noteikumu projekts šo jomu neskar.

|  |
| --- |
|  **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Saistībā ar noteikumu projektu nepieciešams izdarīt grozījumus šādos tiesību aktos: 1. Ministru kabineta 2008.gada 11.novembra noteikumos Nr.939 „Noteikumi par darbības programmas „Infrastruktūra un pakalpojumi” papildinājuma 3.1.1.1.aktivitāti „Mācību aprīkojuma modernizācija un infrastruktūras uzlabošana profesionālās izglītības programmu īstenošanai” precizējot 3.1.1.1.aktivitātes otrās projektu iesniegumu atlases kārtai pieejamo finansējumu;

2) Darbības programmas „Infrastruktūra un pakalpojumi” papildinājumā, precizējot pieejamā finansējuma apmēru darbības programmas „Infrastruktūra un pakalpojumi” papildinājuma 3.1.1.pasākuma „Profesionālās izglītības infrastruktūra” apakšaktivitāšu finanšu plānā, ievērojot 3.1.3.pasākuma „Izglītības infrastruktūra vispārējo prasmju nodrošināšanai” ietvaros neapgūtā finansējuma pārdali 3.1.1.1.aktivitātes otrajai projektu iesniegumu atlases kārtai.Iepriekšminēto tiesību aktu projektus ir izstrādājusi Izglītības un zinātnes ministrija, un tie tiks iesniegti Ministru kabinetā vienlaikus ar noteikumu projektu. |
| 2. | Cita informācija | Nav. |

Anotācijas V un VI sadaļa – noteikumu projekts šīs jomas neskar.

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Izglītības un zinātnes ministrija. |
| 2. | Projekta izpildes ietekme uz pārvaldes funkcijām | Netiek paplašinātas esošo institūciju funkcijas. |
| 3. | Projekta izpildes ietekme uz pārvaldes institucionālo struktūru.Jaunu institūciju izveide | Noteikumu projekts šo jomu neskar. |
| 4. | Projekta izpildes ietekme uz pārvaldes institucionālo struktūru.Esošu institūciju likvidācija | Noteikumu projekts šo jomu neskar. |
| 5. | Projekta izpildes ietekme uz pārvaldes institucionālo struktūru.Esošu institūciju reorganizācija | Noteikumu projekts šo jomu neskar. |
| 6. | Cita informācija | Nav. |

Izglītības un zinātnes ministrs R.Ķīlis

Vizē: Valsts sekretāra vietniece –

Struktūrfondu un starptautisko finanšu

instrumentu departamenta direktore,

valsts sekretāra pienākumu izpildītāja L.Sīka

18.10.2012 11:50

850

S.Zvirbule

67047974, signe.zvirbule@izm.gov.lv